== Telegrafdirektør ==
I [[1845]] blev Faber inspektør ved Polyteknisk Læreanstalt, hvor han nøje fulgte udviklingen indenfor elektromagnetisk [[telegrafi]]. Sammen med H.C. Ørsted udfærdigede han en rapport omhandlende muligheden for etablering af et dansk telegrafnet. Da der senere blev oprettet en linje mellem [[Helsingør]] og [[Hamborg|Hamburg]], blev han udnævnt til administrerende direktør. Under Fabers ledelse blev de eksisterende undergrundskabler hurtigt erstattet af telegrafmaster med hængende kabler. Desuden fik man langt flere telegrafstationer, og længden af ledningerne tidobledes. Man begyndte at bruge imprægnerede telegrafstolper, og ved hjælp af [[Bing & Grøndahl|Bing & Grøndhah]]<nowiki/>l blev der fremstillet en [[Elektrisk isolator|porcelænsisolator]] der til dags dato stadig benyttes (dog i forbedret udgave). Faber blev desuden også anerkendt for sit tekniske arbejde i internationale sammenhænge. Fra [[1853]] til sin død var han chef for telegrafetaten.<ref>H. Topsøe-Jensen: "Peter Faber" i Dansk Biografisk Leksikon, 3. udg., Gyldendal 1979-84.</ref> Han var desuden den første i [[Danmark]] til at ansætte en kvinde i en tjenestemandsstilling. Dette var [[telegrafist]]en og forfatteren [[Mathilde Fibiger]] ([[1830]]-[[1872]]).<ref>''Peter & Mathilde - Peter Faber og Mathilde Fibiger i poesiens og telegrafiens tjeneste''. Post & Tele Museum 2002</ref>
Kunst Historie Fotografi Teknologi Organisationer Uddannelsesinstitutioner